
Text rozhodnutia
Súd: Krajský súd Banská Bystrica Spisová značka: 24S/97/2011 Identifikačné číslo súdneho spisu: 6011201028 Dátum vydania rozhodnutia: 07. 02. 2012 Meno a priezvisko sudcu, VSÚ: Ľudovít Bradáč ECLI: ECLI:SK:KSBB:2012:6011201028.3 Uznesenie Krajský súd v Banskej Bystrici v právnej veci žalobkyne: S. A., nar. XX.XX.XXXX, bytom N. L. XXX/ X, XXX XX Q. K., zast. Mgr. Ľudovítom Paulovičom, advokátom, M. Rázusa 19, 984 01 Lučenec proti žalovanému: Krajský stavebný úrad v Banskej Bystrici, Nám. Ľ. Štúra 1, 974 05 Banská Bystrica, zast. URBÁNI&Partners s.r.o., Advokátska kancelária so sídlom Skuteckého 17, 974 01 Banská Bystrica o preskúmanie zákonnosti rozhodnutia a postupu žalovaného č. KSUBB 2011-373/558-1, OŠSS, St zo dňa 09. septembra 2011 takto r o z h o d o l : Súd o p r a v u j e zrejmú nesprávnosť v záhlaví Uznesenia Krajského súdu v Banskej Bystrici č. k. 24S/97/2011 - 34 zo dňa 03. januára 2012 tak, že v záhlaví tohto uznesenia má byť za slovami „v právnej veci žalobkyne:“ správne uvedené meno žalobkyne: „S. A.“ o d ô v o d n e n i e : Uznesením č. k. 24S/97/2011 - 34 zo dňa 03. januára 2012 Krajský súd v Banskej Bystrici odložil vykonateľnosť napadnutého rozhodnutia žalovaného č. KSUBB 2011-373/558-1, OŠSS, St zo dňa 09. septembra 2011 až do právoplatného skončenia konania o preskúmanie zákonnosti rozhodnutia a postupu žalovaného vedeného tunajším súdom pod sp. zn. 24S/97/2011. Dňa 19 januára 2012 bol Krajskému súdu v Banskej Bystrici doručený návrh na vydanie opravného uznesenia, ktorý podal právny zástupca žalobkyne. V návrhu žiadal, aby Krajský súd v Banskej Bystrici vydal opravné uznesenie, ktorým opraví nesprávne napísané meno žalobkyne. Podľa § 246c ods. 1 prvá veta Občianskeho súdneho poriadku (ďalej len „O.s.p.“) pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 167 ods. 2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku. Podľa § 164 O.s.p. Súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. V záhlaví Uznesenia č. k. 24S/97/2011 - 34 zo dňa 03. januára 2012, ktorým Krajský súd v Banskej Bystrici odložil vykonateľnosť napadnutého rozhodnutia žalovaného č. KSUBB 2011-373/558-1, OŠSS, St zo dňa 09. septembra 2011 až do právoplatného skončenia konania o preskúmanie zákonnosti rozhodnutia a postupu žalovaného vedeného tunajším súdom pod sp. zn. 24S/97/2011, sa jedná o zrejmú nesprávnosť, keď je v ňom uvedené meno žalobkyne S. A.. Predmetnú žalobu podala žalobkyňa S. A., právne zastúpená advokátom Mgr. Ľudovítom Paulovičom. Správne má byť preto v záhlaví uvedeného Uznesenia Krajského súdu v Banskej Bystrici po slovách „v právnej veci žalobkyne:“ uvedené meno žalobkyne: „S. A.“ Na základe uvedených skutočností bola preto podľa § 164 O.s.p. vykonaná oprava záhlavia Uznesenia tunajšieho súdu č. k. 24S/97/2011 - 34 zo dňa 03. januára 2012 týmto opravným uznesením tak, že správne ide o právnu vec žalobkyne S. A.. Poučenie: Proti tomuto rozhodnutiu je možné podať odvolanie do 15 dní odo dňa jeho doručenia, písomne, dvojmo, prostredníctvom tunajšieho súdu na Najvyšší súd SR. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávne a čoho sa odvolateľ domáha.

